4. ΒΑΣΙΛΙΚΟΝ ΔΙΑΤΑΓΜΑ της 10/19 Μαΐου 1939 Περί εκκαθαρίσεως των αρχείων της Κεντρικής Υπηρεσίας του Υπουργείου Δικαιοσύνης. Εκδίδεται βάσει του άρθρ. 3 παρ. 6 του Α.Ν. 1451/1938 (τόμ. 24) εν συνδιασμώ προς το άρθρ. 10 του Α.Ν. 1592/1939 (6.Βε.13) συμφώνως προς την υπ' αριθ. 256/1939 γνώμην του Συμβουλίου Επικρατείας προτάσει του επί της Δικαιοσύνης Υπουργού. Άρθρ.1.-1.Δια την εκκαθάρισιν των αρχείων του Υπουργείου Δικαιοσύνης συνιστάται δι' αποφάσεως του Υπουργού της Δικαιοσύνης συνεργείον εκ μονίμων υπαλλήλων του Υπουργείου τούτου, ουχί πλειόνων των επτά εξ ων ο είς προϊστάμενος. 2.Μέλη του συνεργείου ορίζονται μόνιμοι υπάλληλοι της Κεντρικής Υπηρεσίας του Υπουργείου Δικαιοσύνης έχοντες βαθμόν τουλάχιστον Γραμματέως ως και εις κλητήρ δια την εκτέλεσιν των βοηθητικών υπηρεσιών. 3.Προϊστάμενος του συνεργείου ορίζεται ο Διευθυντής του Τμήματος Διεκπεραιώσεως Πρωτοκόλλου και Αρχείου του Υπουργείου Δικαιοσύνης. Άρθρ.2.-1.Το Συνεργείον τούτο προβαίνει εις την εκκαθάρισιν και διαχωρισμόν των παλαιών αρχείων του Υπουργείου Δικαιοσύνης από της συστάσεως εκάστης υπηρεσίας μέχρι και του έτους 1934 ως και εις τον χαρακτηρισμόν των εγγράφων ως διατηρητέων ή αχρήστων. (Αντί της σελ 73) Σελ. 73(α) 109 – 23 Αρχείο 6.Α.ζ.3-4 2.Τα ως άχρηστα χαρακτηριζόμενα έγγραφα εκποιούνται προς πολτοποίησιν συμφώνως προς τας εκάστοτε ισχυούσας διατάξεις, αφού προηγουμένος κληθή η υπηρεσία των Γενικών Αρχείων του Κράτους ίνα εκλέξη τα τυχόν έχοντα ιστορικόν ενδιαφέρον έγγραφα συμφώνως προς την παράγραφον 4 του άρθρου 4 του υπ' αριθ. 1461/1939 Α. Νόμου (τόμ. 34). 3.Τα χαρακτηριζόμενα ως διατηρητέα έγγραφα παραδίδονται εις τον αρχειοφύλακα το Υπουργείου μερίμνη του οποίου τοποθετούνται εις τους οικείους φακέλλους. 4.Η εργασία του συνεργείου εκτελείται υπό την εποπτείαν του προϊσταμένου αυτού απαραιτήτως κατά τας μη εργασίμους ώρας. Άρθρ.3.-"Χαρακτηρίζομεν διατηρητέα έγγραφα τα ακόλουθα: Α΄.Εκ των Αρχείων των ετών προ του 1900 ετών 1)τα διάφορα βιβλία (πρωτόκολλα, συσχετίσεως εγγράφων προσωπικού, μητρώα, ευρετήρια κλπ.) 2)πάσης φύσεως γνωμοδοτήσεις, 3)παν έγγραφον αφορών εις νομοπαρασκευαστικήν εργασίαν, 4)παν έγγραφον όπερ εμφανίζει γενικώτερον ενδιαφέρον από νομικής ή ιστορικής ή κοινωνικής απόψεως. Β΄.Εκ των αρχείων των ετών 1900 μέχρι 1920 1)τα Δ/τα και οι αποφάσεις διορισμών και απολύσεων των υπαλλήλων των εμμίσθων τε και αμίσθων, των υπαγομένων εις την αρμοδιότητα του Υπουργείου τούτου, 2)τα Δ/τα νομιμοποιήσεως εξωγάμων τέκνων, 3)τα Δ/τα δικαιοστασίου και ενοικιοστασίου, 4)τα Δ/τα απονομής χαρίτων εις καταδίκους και αποκαταστάσεως εις πολιτικά δικαιώματα, 5)άπαντα τα Δ/τα εκδόσεως εγκληματιών και λοιπά σχειτκά αυτών, 6)πάσης φύσεως γνωμοδοτήσεις, 7)παν έγγραφον αφορών εις νομοπαρασκευαστικήν εργασίαν, 8)παν έγγραφον όπερ εμφανίζει γενικώτερον ενδιαφέρον από νομικής ή ιστορικής ή κοινωνικής απόψεως, 9)τα διάφορα βιβλία (πρωτόκολλα, συσχετίσεως εγγράφων, προσωπικού μητρώα, ευρετήρια κλπ.). Άπαντα τα λοιπά χαρακτηρίζονται ως άχρηστα, δυνάμενα να εκποιηθώσι. Γ'.Εκ των Αρχείων των ετών 1921 μέχρι και του έτους 1934 1)τα πάσης φύσεως Δ/τα εκδοθέντα υπό του Υπουργείου τούτου, 2)αι αποφάσεις διορισμών, προαγωγών, μεταθέσεων και απολύσεων των υπαλλήλων των εμμίσθων τε και αμίσθων των υπαγομένων εις την αρμοδιότητα του Υπουργείου τούτου, 3)αι αποφάσεις υπό όρον απολύσεως από του έτους 1934, 4)παν έγγραφον σχετικόν με την έκδοσιν εγκληματιών και λοιπά σχετικά αυτών,  Σελ. 74(α) 109-24 5)πάσης φύσεως γνωμοδοτήσεις, 6)παν έγγραφον αφορών εις νομοπαρασκευαστικήν εργασίαν, 7)παν έγγραφον όπερ εμφανίζει γενικώτερον ενδιαφέρον από νομικής ή ιστορικής ή κοινωνικής απόψεως, 8)τα διάφορα βιβλία (πρωτόκολλα, συσχετίσεως εγγράφων, προσωπικού, μητρώα, ευρετήρια κλπ.). Άπαντα τα λοιπά έγγραφα χαρακτηρίζονται ως άχρηστα, δυνάμενα να εκποιηθώσι. Το άρθρ.3 ετροποποιήθη ως άνω δια του Β.Δ. της 20 Ιαν./3 Φεβρ. 1958. Άρθρ.4.-Δια την πληρωμήν των αποζημιώσεων των μελών του συνεργείου, καθώς και των τυχόν γενομένων εξόδων απολυμάνσεως των φακέλλων του αρχείου και προμηθείας απαραιτήτου δια την εκκαθάρισιν ειδών καθαρισμού, και συσκευής, σάπωνος, πτερών καθαρισμού, σπάγγου κλπ. εγγράφεται η εντός των ορίων του άρθρου 10 του Νόμου 1952 (6.Βε.) δέουσα πίστωσις υπό ίδιον κεφάλαιον και άρθρον του προϋπολογισμού των εξόδων του Υπουργείου Δικαιοσύνης του οικονομικού έτους 1939-1940. Καταβάλλονται δε αι αποζημιώσεις αύται κατά μήνα δια χρηματικού εντάλματος, εκδιδομένου βάσει καταστάσεων συντασσομένων και θεωρουμένων υπό του Διευθυντού του Τμήματος της Διεκπεραιώσεως, ως προϊσταμένου του Συνεργείου. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Β. Διατάγματος. Βλ. και Ν.Δ. 653/1941 (6.Αα.30) ως και Ν. 659/ 1943 (6.Αα.38). 6.Α.ζ.4 Αρχείο 